બોલિવૂડમાં સલમાન ખાનને સૌથી મોટો સ્ટાર ગણવામાં આવે છે અને તેમાં શંકાને કોઈ સ્થાન પણ નથી. તેની છેલ્લી ઘણી ફિલ્મો બોક્સ ઑફિસ પર બ્લૉકબસ્ટર સાબિત થઈ છે. ટિકિટ બારી પર સલમાનની ફિલ્મો રીતસર રૂપિયાનો વરસાદ કરે છે. આવામાં સહજ છે કે, કોઈપણ હીરો, નિર્દેશક કે નિર્માતા પોતાની ફિલ્મ સલમાનની ફિલ્મ સાથે ન ટકરાય તે અંગે સચેત રહે છે. આવું થવાને લીધે તેમની ફિલ્મને તો નુકસાન થાય જ છે સાથે-સાથે સલમાનના પ્રકોપનો શિકાર બનવું પડે તે અલગથી પણ હવે જે રિપોર્ટ સામે આવી રહ્યાં છે તે ચોંકાવનારા છે. કહેવાઈ રહ્યું છે કે, કહેવાઈ રહ્યું છે કે, બોલિવૂડ સુપરસ્ટાર સલમાન ખાને પોતાની બ્લોકબસ્ટર સીરીઝ ‘દબંગ’ની ત્રીજી ફિલ્મની રિલીઝ ડેટ પાછળ ખસેડી લીધી છે અને આનું કારણ છે રણવીર સિંહની આવનારી ફિલ્મ ‘સિંબા’. સલમાન નથી ઈચ્છતો કે, બોક્સ ઑફિસ તેની ફિલ્મ રણવીરની ફિલ્મ સાથે ટકરાય.